Άδεια Εξάσκησης Επαγγέλματος βάσει της Οδηγίας 2005/36/ΕΚ
Αίτηση – Υπεύθυνη Δήλωση (του άρθρου 8 του ν. 1599/1986) του ενδιαφερόμενου για τη χορήγηση άδειας εξάσκησης επαγγέλματος Διπλωματούχου Μηχανικού βάσει της Οδηγίας 2005/36/ΕΚ.
Όλα τα δικαιολογητικά που συνοδεύουν την αίτηση και εκδίδονται από ξένη Υπηρεσία/ Φορέα πρέπει να είναι : *α) νομίμως επικυρωμένα με σφραγίδα ΑPOSTILE ή θεωρημένα για τη γνησιότητά τους από την αρμόδια Αρχή του Κράτους-Μέλους προέλευσης, και επικυρωμένα για τη γνησιότητα της υπογραφής αυτού που υπογράφει από Ελληνική διπλωματική Αρχή στο εξωτερικό ή θεωρημένα από διπλωματική Αρχή της ξένης χώρας στην Ελλάδα με επικύρωση του Υπουργείου Εξωτερικών της Ελλάδας και *β) μεταφρασμένα στην Ελληνική από την ελληνική διπλωματική Αρχή στο εξωτερικό ή από το Υπουργείο Εξωτερικών της Ελλάδας, ή από δικηγόρο, σύμφωνα με το άρθρο 53 του Δικηγορικού Κώδικα (πλην των στοιχείων διαβατηρίου ή της ταυτότητας).
Κατάθεση από τον αιτούντα (δια ζώσης ή ταχυδρομικά)
Ο ενδιαφερόμενος πρέπει να είναι κάτοχος τίτλου σπουδών της Τριτοβάθμιας Εκπαίδευσης.
Το εκπαιδευτικό ίδρυμα της Τριτοβάθμιας εκπαίδευσης του κράτους - μέλους θα πρέπει να είναι αναγνωρισμένο ίδρυμα Τριτοβάθμιας Εκπαίδευσης.
Ο ενδιαφερόμενος οφείλει να αποδείξει και τα μαθήματα επιλογής που ολοκλήρωσε επιτυχώς κατά την ακαδημαϊκή του φοίτηση.
Στην περίπτωση που ο ενδιαφερόμενος προέρχεται από κράτος - μέλος όπου το επάγγελμα είναι νομοθετικά ρυθμιζόμενο, οφείλει να έχει αποκτήσει την αντίστοιχη άδεια άσκησης επαγγέλματος στο εν λόγω κράτος - μέλος.
Σε περίπτωση που ο ενδιαφερόμενος προέρχεται από κράτος - μέλος όπου η εκπαίδευση είναι νομοθετικά ρυθμιζόμενη, οφείλει να έχει ολοκληρώσει επιτυχώς την απαιτούμενη φοίτηση.
Σε περίπτωση που ο ενδιαφερόμενος προέρχεται από κράτος - μέλος όπου, ούτε η εκπαίδευση, ούτε και το επάγγελμα είναι νομοθετικά ρυθμιζόμενο, οφείλει να έχει ασκήσει το επάγγελμα στην χώρα προέλευσης για τουλάχιστον 2 ετών στο διάστημα 10 προηγούμενων ετών.
Ο ενδιαφερόμενος θα πρέπει να εγγραφεί ως μέλος του Τ.Ε.Ε. καθώς και στις δωρεάν υπηρεσίες του Τ.Ε.Ε. (My ΤΕΕ).
Ο ενδιαφερόμενος θα πρέπει να συναινέσει στην διάθεση και δημοσιοποίηση δεδομένων προσωπικού χαρακτήρα.
Ο ενδιαφερόμενος δεν μπορεί: (α) να είναι μέλος του Τ.Ε.Ε., (β) να βρίσκεται σε δικαστική συμπαράσταση και (γ) να έχει καταδικαστεί αμετάκλητα για κακούργημα και να εκτίει την ποινή του. Στην περίπτωση που ο ενδιαφερόμενος δεν έχει καταδικαστεί, δηλώνει υπεύθυνα ότι δεν έχει τεθεί σε δικαστική συμπαράσταση και δεν έχει καταδικαστεί αμετάκλητα για κακούργημα και δεν εκτίει ποινή. Στην περίπτωση που ο ενδιαφερόμενος έχει καταδικαστεί, δηλώνει υπεύθυνα ότι έχει τεθεί σε δικαστική συμπαράσταση ή/ και έχει καταδικαστεί αμετάκλητα για κακούργημα και εκτίει ποινή από … έως ….».
Η διαδικασία αφορά στη χορήγηση άδειας εξάσκησης επαγγέλματος Διπλωματούχου Μηχανικού βάσει της Οδηγίας 2005/36/ΕΚ.
Πληρωμή δικαιώματος εγγραφής μέλους Τ.Ε.Ε.
Τέλος χαρτοσήμου άδειας άσκησης επαγγέλματος.
Αντίγραφο τίτλου σπουδών Τριτοβάθμιας Εκπαίδευσης νομίμως επικυρωμένο με επίσημη μετάφραση.
Βεβαίωση της αρμόδιας αρχής του κράτους - μέλους προέλευσης νομίμως επικυρωμένη με επίσημη μετάφραση, η οποία θα αναφέρει το επίπεδο του Ιδρύματος αυτού και ότι πρόκειται για αναγνωρισμένο Ίδρυμα.
Αντίγραφο του πιστοποιητικού μαθημάτων (αναλυτική βαθμολογία κατ’ έτος) με επίσημη μετάφραση και νομίμως επικυρωμένο.
Τίτλος επαγγελματικής εκπαίδευσης με επίσημη μετάφραση και νομίμως επικυρωμένος.
Βεβαίωση αρμόδιας αρχής, ότι ο τίτλος επαγγελματικής εκπαίδευσης είναι αντίστοιχος της άδειας ασκήσεως επαγγέλματος με επίσημη μετάφραση και νομίμως επικυρωμένη.
Βεβαίωση της αρμόδιας αρχής για το είδος και την έκταση της επαγγελματικής δραστηριότητας ή δραστηριοτήτων ή επαγγέλματος που ασκεί στο κράτος προέλευσης ο ενδιαφερόμενος με επίσημη μετάφραση και νομίμως επικυρωμένη.
Βεβαίωση της αρμόδιας αρχής ότι στο κράτος προέλευσης το επάγγελμα ή η εκπαίδευση δεν είναι νομοθετικά ρυθμιζόμενο/η με επίσημη μετάφραση και νομίμως επικυρωμένη.
Ασφαλιστικά έντυπα του κράτους προέλευσης, από τα οποία προκύπτουν ότι ο ενδιαφερόμενος έχει ασκήσει το επάγγελμα επί δύο (2) τουλάχιστον έτη στο διάστημα των δέκα (10) προηγούμενων ετών, με επίσημη μετάφραση και νομίμως επικυρωμένα .
Άδεια άσκησης του επαγγέλματος του ενδιαφερόμενου από το κράτος - μέλος προέλευσης με επίσημη μετάφραση και νομίμως επικυρωμένη.
Φωτοτυπία άλλου ταυτοποιητικού εγγράφου.
Αίτηση - Δήλωση Διάθεσης Δημοσιοποίησης Δεδομένων Προσωπικού Χαρακτήρα του ενδιαφερόμενου.
Αίτηση «εγγραφής για τις δωρεάν υπηρεσίες του Τ.Ε.Ε. (My ΤΕΕ)».
Υπεύθυνη Δήλωση (του άρθρου 8 του ν. 1599/1986) του ενδιαφερόμενου στην οποία δηλώνει ότι: α) δεν έχει τεθεί σε δικαστική συμπαράσταση, β) δεν έχει καταδικαστεί αμετάκλητα για κακούργημα και δεν εκτίει ποινή, γ) είναι/ δεν είναι δημόσιος υπάλληλος και δ) ασκεί ιδιωτικό έργο, στην περίπτωση που είναι δημόσιος υπάλληλος. Στην περίπτωση που ο ενδιαφερόμενος έχει καταδικαστεί, δηλώνει υπεύθυνα ότι έχει τεθεί σε δικαστική συμπαράσταση ή/ και έχει καταδικαστεί αμετάκλητα για κακούργημα και εκτίει ποινή από … έως … .
Αντίγραφο δελτίου ταυτότητας ή άλλου εγγράφου από τα προβλεπόμενα στην παρ. 4 του άρθρου 3 του ν. 2690/1999.
Μέσω της ενιαίας ψηφιακής πύλης gov.gr παρέχεται η δυνατότητα αναζήτησης πιστοποιημένου μεταφραστή: https://www.gov.gr/ipiresies/polites-kai-kathemerinoteta/metaphraseis/anazetese-pistopoiemenou-metaphraste.
Το δικαιολογητικό υποβάλλεται σε περίπτωση που πρόκειται για νομοθετικά ρυθμιζόμενο επάγγελμα στο κράτος-μέλος προέλευσης.
Το δικαιολογητικό υποβάλλεται σε περίπτωση που πρόκειται για νομοθετικά ρυθμιζόμενη επαγγελματική εκπαίδευση στο κράτος-μέλος προέλευσης.
Το δικαιολογητικό υποβάλλεται συμπληρωματικά με τον τίτλο επαγγελματικής εκπαίδευσης.
Το δικαιολογητικό υποβάλλεται σε περίπτωση που δεν πρόκειται για νομοθετικά ρυθμιζόμενο επάγγελμα ούτε νομοθετικά ρυθμιζόμενη επαγγελματική εκπαίδευση στο κράτος-μέλος προέλευσης.
Μπορείτε να χρησιμοποιήσετε την υπηρεσία ηλεκτρονικής υπεύθυνης δήλωσης εδώ: https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Χορήγηση Άδειας Εξάσκησης Επαγγέλματος Βάσει της Οδηγίας 2005/36/ΕΚ
Τεχνικό Επιμελητήριο Ελλάδας - MyTEE portal
Κατά τόπο Περιφερειακό Τμήμα του Τεχνικού Επιμελητηρίου Ελλάδος
Σχετικά με την αναγνώριση των επαγγελματικών προσόντων.
Ρυθμίσεις για το επάγγελμα του μηχανικού.
Τροποποίηση των διατάξεων του Τεχνικού Επιμελητηρίου Ελλάδος.
Χορήγηση άδειας άσκησης επαγγέλματος στους διπλωματούχους μηχανικούς ανώτατων σχολών.
Περί εξασκήσεως του επαγγέλματος του πολιτικού μηχανικού, αρχιτέκτονα και τοπογράφου.
Προσαρμογή της ελληνικής νομοθεσίας στην Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου της 7ης Σεπτεμβρίου 2005, σχετικά με την αναγνώριση των επαγγελματικών προσόντων.
Αρμοδιότητα του φορέα σχεδιασμού και υλοποίησης.
Προσαρμογή της ελληνικής νομοθεσίας που αναφέρεται στο Τεχνικό Επιμελητήριο Ελλάδος προς τις διατάξεις των άρθρων 7, 52 και 59 της Συνθήκης περί ιδρύσεως της Ευρωπαϊκής Κοινότητας.
Περί κωδικοποιήσεως των περί συστάσεως Τεχνικού Επιμελητηρίου κειμένων διατάξεων.
Καθορισμός της διοικητικής διαδικασίας υποβολής της αίτησης άδειας άσκησης του επαγγέλματος Μηχανικού και Αρχιτέκτονα, η οποία διεκπεραιώνεται μέσω των ΕΚΕ.
Κατάργηση της υποβολής πιστοποιητικού περί μη θέσεως σε δικαστική συμπαράσταση και αντιγράφου ποινικού μητρώου ως δικαιολογητικών στις διαδικασίες εγγραφής μέλους στο Τεχνικό Επιμελητήριο Ελλάδας και αντικατάστασή τους με Υπεύθυνη Δήλωση του ν. 1599/1986.
Διαδικασία χορήγησης άδειας άσκησης του επαγγέλματος σε διπλωματούχους μηχανικούς ανωτάτων σχολών του εσωτερικού και ισότιμων σχολών του εξωτερικού.
Ο ενδιαφερόμενος υποβάλλει την Αίτηση - Υπεύθυνη Δήλωση με τα συνημμένα δικαιολογητικά στο Τμήμα Επαγγελματικών Θεμάτων του οικείου Τμήματος του Τ.Ε.Ε. ή στο φυσικό ΚΕΠ-ΕΚΕ.
Ο ενδιαφερόμενος υποβάλλει ηλεκτρονικά την Αίτηση - Υπεύθυνη Δήλωση με τα συνημμένα δικαιολογητικά στο portal eugo.
Στέλεχος του Τμήματος Επαγγελματικών Θεμάτων του οικείου Τμήματος του Τ.Ε.Ε. ελέγχει τα δικαιολογητικά ως προς την νομιμότητα, την ορθότητα και την πληρότητά τους. Εφόσον διαπιστωθεί η πληρότητα αυτών παραπέμπει τον ενδιαφερόμενο στο Γραφείο Πρωτοκόλλου του οικείου Τμήματος του Τ.Ε.Ε. με σκοπό να τα καταθέσει.
Στέλεχος του Γραφείου Πρωτοκόλλου του οικείου Τμήματος του Τ.Ε.Ε. πρωτοκολλεί τα δικαιολογητικά και χορηγεί στον ενδιαφερόμενο τον αριθμό πρωτοκόλλου που έλαβε η αίτησή του.
Στέλεχος του Γραφείου Πρωτοκόλλου του οικείου Τμήματος του Τ.Ε.Ε. διαβιβάζει τα δικαιολογητικά στο Τμήμα Επαγγελματικών Θεμάτων.
Στέλεχος του Τμήματος Επαγγελματικών Θεμάτων συντάσσει εισήγηση με τους επιλεχθέντες για την απόκτηση της εν λόγω άδειας, την υπογράφει και την προωθεί στον Προϊστάμενο της Διεύθυνσης Επαγγελματικών Δραστηριοτήτων για υπογραφή.
Ο Προϊστάμενος της Διεύθυνσης Επαγγελματικών Δραστηριοτήτων του οικείου Τμήματος του Τ.Ε.Ε. υπογράφει την εισήγηση και την προωθεί στον Προϊστάμενο της Γενικής Διεύθυνσης Ανάπτυξης Έργων - Επιστημονικών και Επαγγελματικών Θεμάτων για υπογραφή.
Ο Προϊστάμενος της Γενικής Διεύθυνσης Ανάπτυξης Έργων - Επιστημονικών και Επαγγελματικών Θεμάτων του οικείου Τμήματος του Τ.Ε.Ε. υπογράφει την εισήγηση και την προωθεί στη Διοικούσα Επιτροπή.
Η Διοικούσα Επιτροπή του οικείου Τμήματος του Τ.Ε.Ε. συνεδριάζει και συντάσσει την σχετική Απόφαση με την οποία αποδέχεται την προαναφερθείσα εισήγηση και την προωθεί στο Τμήμα Επαγγελματικών Θεμάτων.
Στέλεχος του Τμήματος Επαγγελματικών Θεμάτων του οικείου Τμήματος του Τ.Ε.Ε. διαβιβάζει το σύνολο των φακέλων και την Απόφαση της Διοικούσας Επιτροπής στο Τμήμα Μητρώου.
Στέλεχος του Τμήματος Μητρώου του οικείου Τμήματος του Τ.Ε.Ε. εγγράφει τα νέα μέλη στο Μητρώο και ενημερώνει τους ενδιαφερόμενους να προσέλθουν για να παραλάβουν τις εν λόγω άδειες.
Ηλεκτρονική Υποβολή Αίτησης και Δικαιολογητικών
Υπογραφή και Προώθηση εισήγησης στον Προϊστάμενο της Γενικής Διεύθυνσης Ανάπτυξης Έργων - Επιστημονικών και Επαγγελματικών Θεμάτων
Υπογραφή και Προώθηση της εισήγησης στη Διοικούσα Επιτροπή
Παραλαβή Αίτησης - Υπεύθυνης Δήλωσης και Δικαιολογητικών
Περιφερειακά Τμήματα ΤΕΕ - Στοιχεία Επικοινωνίας